ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 25. januára 2006
								K materiálu č. 1227/2006
								K bodu č. 27

S T A N O V I S K O
k návrhu nariadenia vlády Slovenskej republiky, ktorým sa ustanovujú podrobnosti o technických požiadavkách na účinnosť teplovodných kotlov spaľujúcich kvapalné palivá alebo plynné palivá a o postupoch posudzovania ich zhody- k novému zneniu

I.	
                                                             
    Návrh nariadenia vlády Slovenskej republiky, ktorým sa ustanovujú podrobnosti o technických požiadavkách na účinnosť teplovodných kotlov spaľujúcich kvapalné palivá alebo plynné palivá a o postupoch posudzovania ich zhody predkladá na rokovanie  vlády predseda Úradu pre normalizáciu, metrológiu a skúšobníctvo Slovenskej republiky Arpád Gonda na základe Plánu legislatívnych úloh vlády na rok 2006.

II.

Predloženým návrhom sa do právneho poriadku Slovenskej republiky preberá smernica Európskeho parlamentu a Rady 1992/42/ES z 21. mája 1992 o požiadavkách na účinnosť nových teplovodných kotlov na kvapalné palivá alebo plynné palivá. 

                                                        III.	

Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 17. januára 2006.  
Legislatívna rada vlády Slovenskej republiky predkladateľovi odporučila do návrhu nariadenia vlády zapracovať jej pripomienky a na rokovanie vlády SR predložiť návrh nariadenia v novom znení.

IV.

Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky Legislatívnej rady vlády (13 pripomienok) boli zapracované a odporúča vláde Slovenskej republiky návrh nariadenia vlády Slovenskej republiky, ktorým sa ustanovujú podrobnosti o technických požiadavkách na účinnosť teplovodných kotlov spaľujúcich kvapalné palivá alebo plynné palivá a o postupoch posudzovania ich zhody schváliť po zapracovaní tejto pripomienky:

K § 6
V odseku 7 je potrebné vypustiť slovo „podľa“.

Bratislava 24. januára 2006
Vypracovali:  D. Mochnacká
	K. Gališinová

									Štefan G r m a n
									generálny riaditeľ
   								    sekcie vládnej legislatívy